钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《瑞石赋》〈有序〉明·潘桂
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 《瑞石赋》〈有序〉明·潘桂

“天启丁卯，京口载罹凶荒。天眚地孽，割我稼穑，万姓嗷嗷，无所寄命。圌山之阴，天产石粉。其色白，错者红，其味甘，其质腻。咀之馨，其液可抟不碜馁者充，饥者塞，尪者鼓，而立，山去城百里而近。” 余舆而观之，担者溢阡，采者哄于丘陟间趾可掬也。嗟夫！天地之大，奇出不穷，理无而事臻，气鼓而物夺。自非睹记之馀，千“载之后，安知不与补天之事” 同疑其悠谬哉？赋曰：

天符臻，地宝植。嵁岩辟，坤珍出。补天佐岳，锡尔灵石。
尔其为质也，靡琼委玉，凝肪截脂。鲜飞艳雪，华曜朝
曦。光逾云母，色丽琼芝。释之叟叟。之“靡靡。”“无馁无
败”，“不碜不”“埒华山之玉屑，方梁父之银泥。”岂石廪
之宛在？抑地乳之潜滋。宜充虚而解战，爰塞馁而救
饥。繄生民之百需兮，食为之天。天以六气下凝兮，成
五味之华鲜。丽五行于百谷兮，固物始而民先。劬水
耕而火耨兮，竭胼胝以祈年。羌穗岐而表瑞兮，抑雨
粟而征贤。曷埒此自然之食兮，协幽赞于重元。况凶
年之屡稼兮，悲地财之贫破。何辜今之人兮，罄天地
而一饿。闵鼠空而𪃟尽兮，气廉廉而消堕。冢累累以
魂新兮，或流离而迁播。遘珍符之大垂兮，感神贶之
潜呈。嘘枯以续喘兮，拔瘁而为荣。黄吻怡而含哺兮，
鲐背鼓舞而取盈。走遐迩以如骛兮，咸废耘以辍耕。
筐承而《车任》兮，径隘而衢争。惠遗𥟖非小补兮，嗣“嘉
谷于秋成。夫孰贲此灵休兮，匪天工其何及？夫既秉
好生之恒德兮，曷不祐此垂成之粒？割之糈而锡之
餐兮，夫孰不歌夫帝力？固造物之多奇兮，幻生成而
不测。”《系曰》：“石为气核，坚不可夺兮。气之所鼓，性为之
脱兮。含功牧生，地之奇禄兮。画地为饼，庶几果腹兮。”

《拾遗记》：“帝尧在位，圣德光洽，河洛之滨得玉版方尺，
图天地之形。”

《左传》昭公八年春，石言于晋魏榆。晋侯问于师旷曰：
“‘石何故言’？对曰：‘石不能言，或冯焉，不然，民听滥也。抑
臣又闻之曰：‘作事不时，怨讟动于民，则有非言之物
而言。今宫室崇侈，民力雕尽，怨讟并作，莫保其性，石
言不亦宜乎’’？”于是晋侯方筑虒祁之宫。叔向曰：“子野
之言君子哉！君子之言，信而有征，故怨远于其身；小”
人之言僭而无征，故怨咎及之。《诗》曰：“哀哉不能言！匪
舌是出，唯躬是瘁。哿矣能言，巧言如流。俾躬处休。”其
是之谓乎！是宫也成，诸侯必叛，君必有咎，夫子知之
矣。

《物类相感志》：冀南有石鼓，长丈二尺，广厚略等。汉成
帝时，有声如雷，闻平襄二百四十里内。时野雉皆鸣，
民俗曰：“鸣则有兵。”是岁广汉郑躬作乱。

《水经注》：繁昌县城内有三台，时人谓之繁昌台。坛前
有二碑，昔魏文帝禅于此，自坛而降曰：“舜、禹之事吾
知之矣。”故其石铭曰：“遂于繁昌筑灵台也。”于后其碑
六字生金，论者以为司马金行，故曹氏六世迁魏而
事晋也。

谷水迳，刺史贾逵祠北。王隐言祠在城北，非也，庙在
小城东，昔王凌为宣王司马懿所执，届庙而叹曰：“贾
梁道，王凌，魏之忠臣，惟汝有灵知之。”遂仰鸩而死。庙
前有碑，碑石金生千宝，曰：“黄金可采，为晋中兴之瑞。”
《南海古迹记》：石鼓山在东莞南，山有石如鼓，鼓鸣，世
乱兵起，卢循东寇，隐隐有声。

《文献通考》：“元帝初渡江，有玉册见于临安，白玉麒麟
神玺出于江宁，其文长寿万年，皆以为中兴之验。”
《晋书。五行志》：“大将军东嬴王腾自并州迁镇邺，行次
真定，时久积雪，而当门前方数丈独消释。腾怪而掘
之，得玉马，高尺许，口齿缺。腾以马者国姓，上送之，以
为瑞。”

《前赵录》：刘聪麟嘉二年春正月，石人言于宣光陵。
二月癸亥，大将军东平王约卒，一指犹暖，遂不殡殓，
至于甲戌乃苏，言道遇一国曰猗尼渠馀国。引约入宫，与约皮囊一枚，曰：“为吾遗汉皇帝。”约辞而归，置皮
囊于枕上。俄而苏活，谓左右曰：“枕上取囊来。”左右取
得开之，有一方白玉，题文曰：“猗尼渠馀国天王，敬信
遮须夷国天王，岁在摄提，当相见也。”驰使奏呈聪曰：
“若审如此，吾不惧死也。”后聪死，与此玉并葬焉。
《后赵录》：“石虎建武八年，青州上言：‘济南平陵城西北，
石虎一夕忽移于城东南善石沟，上有狼狐千馀迹，
随之，迹皆成蹊。虎大悦曰：‘石虎者，朕也。自西北徙而
东南者，天意欲使朕平荡江南也。天命不可违。其敕
诸州兵明年悉集，朕当亲董六师，以奉天命’’。”群臣皆
贺。石然于泰山，八日而灭。东海有大石自立，旁有血
流邺西山石间血流出，长十馀步，广二尺馀。

《前燕录》：“初，石虎使人探策于华山，得玉版，文曰：‘岁在
申酉，不绝如线。岁在壬子，真人乃见’。”及此，燕人咸以
为慕容儁之应也。
《文献通考》：慕容儁时，常山大树根下得璧七十，珪七
十三，光色精奇，有异常玉。儁以为岳神之命，遣其尚
书段勤以太牢祠之。

《文献通考》：“宋武帝于嵩高山得玉璧三十二枚，神人
云此是宋分世之数，三十二年，二三十也。”宋自受命
至禅齐，凡六十年云。

《南史梁宗室传》：“南平元襄王伟，文帝第八子也。伟子
恭除宁蛮校尉、雍州刺史。简文少与恭游，特被赏狎，
至是手令勗以政事。恭至州，政绩有声，百姓请于城
南立碑颂德，诏许焉，名为德政碑。是夜闻数百人大
叫碑石，明旦视之，碑涌起一尺，恭命以大柱置于碑
上，使力士数十人抑之不下，又以酒脯祭之，使人守”
视。俄而自复视者，竟不见之。恭闻而恶焉。

《北史·周文帝本纪》：黄帝后有葛乌兔者，雄武多算略，
鲜卑奉以为主。及其裔孙曰普回，因狩得玉玺三纽，
文曰“皇帝玺。”普回以为天授己，独异之。

《创业。起居注》：“太原获青石龟形，文有丹书四字曰：‘李
治万世’。”齐王遣使献之，翠石丹文，天然映彻，上方下
锐，宛若龟形，神工器物，见者皆惊奇异。帝初不之信，
乃令水渍磨以验之。所司浸经宿久，磨其字愈更鲜
明，于是内外毕贺。帝曰：“上天明命，贶以万吉，恭承休
祉，须安万方。孤以寡德，宁堪预此？既为人下，不容以”
之颁告。宜以少牢祀石龟，而爵送龟人，用彰休庆。
《唐书李昭德传》，有人获洛水白石而赤文者，献阙下
曰：“此石赤心，故以献。”昭德叱曰：“洛水馀石，岂尽能反
乎？”

《五行志》：“秦宗权在蔡州，州中地忽裂，有石出，高五六
尺，广袤丈馀，正如大龟。”

《十国春秋·吴高祖世家》：“天祐八年，洪州霣石于越王
山下昭仙观前，长七八尺，围三丈馀。节度使刘威命
舁入观中，七日内渐缩小如数尺状，已又长尺许，后
只七寸。识者以为活石。”

《南汉中宗本纪》：“大宝四年夏四月，御井旁石自立，行
百馀步而仆。”

大宝十二年，有兵过蒙州，遇猎者牵黄犬逐鹿以来，
就刺之，人犬与鹿皆化为石，鼎峙道傍。

《闽林安传》：“安，福清人，事母至孝。母死，庐墓旁，有石自
裂而泉涌，太祖异之，以其庐为寺，赐名曰‘涌泉’。”
陆游《南唐书？刘仁赡传》：“保大中，淮上石偶人言，元宗
闻而恶之，断其首。”

《宋史王宾传》：“宾事宣祖、太祖、太宗殆六十年，最为勤
旧，故恩宠尤异，前后赐赉数千万，俱奉释氏。在黎阳
日，按见古寺基，即以俸钱修之，掘地丈馀，得数石佛
及石碣，有宾姓名，宾异其事以闻，诏名寺为淳化，赐
新印经一藏，钱三百万以助之。”

《茅亭客话》：开宝初，锦江桥侧有周处士者，鬻十香丸，
以白器贮水，浸小石子百颗，馀各有文缕，如飞禽走
兽、花草云凤僧道之形者，人常聚睹叹赏之。中有一
石如肾形，乌润，每将磨金次，色皆益紫，以此为异。玉
工见之云：“非试金石，乃黑玉耳。”后有道士见云：“非黑
玉，是宝也。若欲验之，以常石对，称此石加重数倍，以
水银涂其上，如傅粉焉。若以大火烹之，成紫磨金，君
当富矣。”周曰：“安敢火烹，非恶富也，恐丧吾宝。”后经贼
乱，不知石之所之。休复因见道门仙人《照宝经》云：“凡
百金之处，旁熏树木，皆悉黄色。若要辨之，其石乌润，
以水银揩之，自然粘著石上，以称称有金者，重于常
石数倍。若敲磕及磓系，终不能碎。须”以大火烹锻，得
真金矣。其金号曰“宝金”，将炼为金液还丹。服之羽化，
非世之常金也。昔道士所言，得于此经乎。

《闻见近录》：鄂州黄鹤楼下有石光彻，名曰石照。其右
巨石，世传以为仙人洞也。一守关老卒，每晨兴即拜
洞下。一夕，月如昼，见三道士洞中出，吟啸久之，将复
入洞，卒即从之，道士曰：“汝何人耶？”卒具言所以，且乞
富贵。道士曰：“此洞中石，速抱一块去。”卒持而出，石合
无从而入。明日视石，黄金也，凿而货之，衣食顿富。为
队长所察，执之以为盗也。卒以实告。官就其家取石至郡则金化矣。非金非玉，非石非铅，至今藏于军库
中。子瞻有诗记之。

《梦溪笔谈》：“治平中，泽州人家穿井，土中见一物，蜿蜒
如龙蛇状，畏之不敢触。久之见其不动，试扑之，乃石
也。村民无知，遂碎之。时程伯纯为晋城令，求得一段，
鳞甲皆如生物，盖蛇蜃所化，如石蟹之类。”

《太平清话》：绍兴元年，石工采石于马鞍山，山摧，工压
焉。越三年六月，他工采石，闻其声相呼，应答如平生。
报其家，凿出之，见其妻，喜曰：“久闭乍风，饥如裂。”俄顷，
遂噤不语，化为石，貌如平生。

《挥麈馀话》：三衢境内地名张步溪，中有石，里人号曰
团石。有谶语云：“团石圜，出状元；团石仰，出宰相。”乙丑
岁水涸，石忽如圆镜。明年刘文孺章魁天下，前岁大
水，石乃侧仰而去。年余拜相。此与闽中沙合、南台，盖
相似也。

《闲窗括异志》：“陈山龙王庙后有观音殿，曩年忽有两
石从半山𩰚坠而下，一从殿后壁滚入观音座下，一
坠殿之西，屋瓦无所损，不知从何而入殿中也。今二
石尚存，亦可异，留题者甚多。余乙卯岁到祠下，尝赋
诗于壁，以记其事。”

《续夷坚志》：戊申正月，武城之东有村落名西阴，民家
一井移四五步，而井桩如故也。又数日，一道士过此
村，形服与常人异，见农具中碾石，咄咤曰：“业畜乃在
此耶！”并挟之而去。村民惧凶祸将及，弃家远徙，亦无
他事。南宫十董得卿亲见之。

徂徕石守道墓在奉符。太和中，墓崩，诸孙具棺葬骸
骨，与常人无异，独其心如合，两手已化石矣。

正大初，张圣俞客舞阳县北。一日，家婢从一弓手家
买得一牛腰肾，以刀割之，刀不“能入。剥视之，得一石，
作狮形，色如泥金所涂，前一蹄屈向内，一蹄枕之而
睡，夜夜有光，高二寸馀。”殆其异气所化。

《学佛考训》：“洪武初，武林翁祥卿得一圆石，大可六七
寸，上现观音大士，庄严宝相，坐宝莲花，善才童子合
掌侍侧。”

《广平府志》：“永年姚御史三让按陕西，时值岁荒，淳化
山有老翁取石授采蔬妇，曰：‘是可煮食。忽不见，妇从
之，传者四讫，人竞投山取石以疗饥，三让乃献石于
朝，以为神异’。”

《异林》：“弘治戊午，温州泰顺县左忽有一物，横飞曳空，
状如箕，尾如帚，色杂粉紫，长数丈馀，无首，吼若沉雷，
从东北去。修武县东岳祠北，忽有黑气，声如雷，隐隐
堕地。村民李云往视之，得温黑石一枚，良久乃冷。”
《庚己编》：“予家枫桥别业港运河中有青石一方，可长
四五尺，盖冢墓间物，岁久为怪。每至秋间，能自出行
于”河，出必有覆舟之患。一岁，有木商泊筏于港口，自
其下过，木为撑起尺馀，商大惊，而外报覆麦，舟少时
复自外入，木起如前，今犹在水中，时为变怪。

《太平清话》：嘉靖初年，渔人于苕溪中网得一石，圆大
如鹅，子内铿然有声，击碎之，有铜牌一方，上刻“宣圣”
二字。

《福建通志》：台湾府凤山，相传昔年有石忽开，内有谶
云：“凤山一片石，堪容百万人。”五百年后，闽人居之。又
相传有佃户垦田得一石牌，镌“‘山明水秀，闽人居之’
八字。”

《北史周武帝本纪》，建德元年：“诏曰，人劳不止则星动
于天，作事不时则石言于国。”

《金台纪闻》：“郿县河滩上有乱石，随手碎之。中有石鱼，
长可二三寸，天然鳞鬣，或双或只不等，云岁衣笥中，
能辟蠹鱼。”又“平阳府候马驿浍河两岸仄土上皆妇
人手迹，或掌或拳，俨然若印，削去之，其中复然。”又“大
同山中有人骨，在山之腰，上下五六十丈皆石耳，惟
中间一带可四五尺，皆髑髅，胫节龈龈然。”关中之山
数处亦尔。余闻之陜西举人张守后，以访之士大夫，
云。“果然造化变幻，何所不有也。”

《丹铅总录》：“《穀梁传》：‘春秋戊申，陨石于宋五，是月六鹢
退飞过宋都云：‘石无知之物，故日之；鹢微有知之物，
故月之’’。”此言之诬，本不待辨。宋万孝恭辨之云：“梁山
沙麓亦无知物，胡为而不日？麋与蜮亦微有知之物，
胡为而不月？”此殆可作一笑。穀梁乃痴人作梦，孝恭
又痴人解梦也。